
COMISIA PENTRU SĂNĂTATE                             COMISIA PENTRU ADMINISTRAŢIE

ŞI FAMILIE                                                          PUBLICĂ, AMENAJAREA TERITORIULUI                                           
           
                                                        ŞI ECHILIBRU ECOLOGIC

Bucureşti, 17  octombrie 2013


        Bucureşti, 1  octombrie 2013

Nr.4c-8/ 204                                                                Nr. 4c-6/349
BIROULUI  PERMANENT 

AL 

CAMEREI DEPUTAŢILOR


Vă înaintăm, alăturat, raportul comun asupra propunerii legislative privind modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administrative publice locale, aprobată prin Legea nr.174/2011 publicată în Monitorul Oficial al României nr.730 din 17 oct.2011,  trimisă Comisiei pentru sănătate şi familie şi Comisiei pentru administraţie publică, amenajarea teritoriului şi echilibru ecologic pentru examinare pe fond, cu adresa nr. PL.x 299 din 17 septembrie 2013.

       PREŞEDINTE                                                         PREŞEDINTE,

   Rodica NASSAR                                                  Marin ALMĂJANU  
COMISIA PENTRU SĂNĂTATE                             COMISIA PENTRU ADMINISTRAŢIE

ŞI FAMILIE                                                          PUBLICĂ, AMENAJAREA TERITORIULUI                                           
           
                                                        ŞI ECHILIBRU ECOLOGIC

Bucureşti, 17  octombrie 2013


   Bucureşti, 1  octombrie 2013

Nr.4c-8/204                                                                  Nr. 4c-6/349
R A P O R T      C O M U N
asupra propunerii legislative privind modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administrative publice locale, aprobată prin Legea nr.174/2011 publicată în Monitorul Oficial al României 
nr.730 din 17 oct.2011

În conformitate cu prevederile art.95 din Regulamentul Camerei Deputaţilor, republicat, Comisia pentru sănătate şi familie  şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond,  cu propunerea legislativă privind modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administrative publice locale, aprobată prin Legea nr.174/2011 publicată în Monitorul Oficial al României nr.730 din 17 oct.2011, transmisă cu adresa nr. PL.x 299  din 17 septembrie 2013.


Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.

La întocmirea prezentului raport Comisiile au avut în vedere:

· avizul favorabil al Consiliului Legislativ (nr.319/23.04.2013);

· avizul negativ al Consiliului Economic şi Social (nr.1104/11.04.2013);
· avizul favorabil al Comisiei juridice, de disciplină şi imunităţi (nr.Plx 299/1.10.2013);
· avizul negativ al Comisiei pentru buget, finanţe şi bănci ( nr.4c-2/2.10.2013);
· avizul negativ al Comisiei pentru învăţământ, ştiinţă, tineret şi sport (nr.4c-9/205/25.09.2013);
· punctul de vedere al Ministerului Sănătăţii ( nr.EN3297/11.04.2013).
Senatul a respins propunerea legislativă în şedinţa din 10 septembrie 2013.
Propunerea legislativă are ca obiect de reglementare completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, aprobată prin Legea nr.174/2011, cu modificările şi completările ulterioare, în scopul creării cadrului legal ca medicii de medicina generală, precum şi medicii de medicină dentară să efectueze, în termen de 30 de zile de la începutul fiecărui an şcolar, un control medical al tuturor elevilor din unitatea şcolară arondată respectivului cabinet medical.
În conformitate cu prevederile art. 63 din Regulamentul Camerei Deputaţilor republicat, cele două comisii au dezbătut separat proiectul de lege.
Membrii Comisiei pentru administraţie publică, amenajarea teritoriului şi echilibru ecologic  au examinat propunerea legislativă în şedinţa din ziua de 1 octombrie 2013. 
La lucrările Comisiei au fost prezenţi 27 deputaţi, din totalul de 33 de membri ai Comisiei.

Membrii Comisiei pentru sănătate şi familie au examinat propunerea legislativă în şedinţa din 15 octombrie 2013.

La lucrări au fost prezenţi 14 de deputaţi din totalul de 17 membri ai comisiei.


În urma dezbaterilor, Comisia pentru sănătate şi familie şi Comisia pentru administraţie publică, amenajarea teritoriului şi echilibru ecologic  au hotărât cu majoritate de voturi, respingerea  propunerii legislative privind modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administrative publice locale, aprobată prin Legea nr.174/2011 publicată în Monitorul Oficial al României nr.730 din 17 oct.2011 întrucât aspectele propuse a fi reglementate prin prezenta iniţiativă legislativă sunt deja legiferate prin acte normative ale Ministerului Sănătăţii.
În raport cu obiectul şi conţinutul reglementării, propunerea legislativă face parte din categoria legilor ordinare.
       PREŞEDINTE                                                         PREŞEDINTE,

   Rodica NASSAR                                                   Marin ALMĂJANU
SECRETAR,                                                            SECRETAR,

      Florin BUICU                                               Hubert Petru Ştefan THUMA                                      
Gheorghe Marinescu –şef birou
Întocmit,
Cristina Bologan – consilier                                                                Alina Tănase - consilier

